               EUROPSKA KOMISIJA
            Bruxelles, 11.8.2021.
            COM(2021) 468 final
            2021/0262(NLE)
            Prijedlog
            ODLUKE VIJEĆA
            o stajalištu koje treba zauzeti u ime Europske unije u Odboru za pridruživanje u sastavu za trgovinu uspostavljenom Sporazumom o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane

               OBRAZLOŽENJE

               1.Predmet prijedloga

               Ovaj se prijedlog odnosi na odluku o utvrđivanju stajališta koje treba zauzeti u ime Unije u Odboru za pridruživanje u sastavu za trgovinu u vezi s predviđenim donošenjem odluke o izmjeni Dodatka XVII.-3. (Pravila koja se primjenjuju na telekomunikacijske usluge), Dodatka XVII.-4. (Pravila koja se primjenjuju na poštanske i kurirske usluge) i Dodatka XVII.-5. (Pravila koja se primjenjuju na međunarodni pomorski promet) Prilogu XVII. o regulatornom približavanju.

               2.Kontekst prijedloga

               2.1.Sporazum o pridruživanju

               Cilj Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane („Sporazum”) jest stvoriti uvjete za pojačane gospodarske i trgovinske odnose kojima se pridonosi postupnoj integraciji Ukrajine s unutarnjim tržištem EU-a, uključujući uspostavom detaljnog i sveobuhvatnog područja slobodne trgovine kako je propisano u glavi IV. (Trgovina i pitanja povezana s trgovinom) Sporazuma, te podržati napore Ukrajine da, među ostalim, postupnim približavanjem svojega zakonodavstva zakonodavstvu Unije ostvari prijelaz u funkcionalno tržišno gospodarstvo. Sporazum je stupio na snagu 1. rujna 2017.

               2.2.Odbor za pridruživanje u sastavu za trgovinu

               U skladu s člankom 465. stavkom 4. Sporazuma sva pitanja povezana s glavom IV. (Trgovina i pitanja povezana s trgovinom) Sporazuma rješavaju se u Odboru za pridruživanje u sastavu za trgovinu. U skladu s člankom 11. Priloga XVII. taj odbor može odlučiti izmijeniti Prilog XVII. Sporazumu. U skladu s člankom 465. stavkom 3. te su odluke obvezujuće za stranke, koje poduzimaju odgovarajuće mjere za njihovu provedbu. Odbor za pridruživanje u sastavu za trgovinu donosi svoje odluke na temelju dogovora stranaka.

               2.3.Predviđeni akt Odbora za pridruživanje u sastavu za trgovinu

               Odbor za pridruživanje u sastavu za trgovinu treba donijeti odluku o izmjeni Dodatka XVII.-3. (Pravila koja se primjenjuju na telekomunikacijske usluge), Dodatka XVII.-4. (Pravila koja se primjenjuju na poštanske i kurirske usluge) i Dodatka XVII.-5. (Pravila koja se primjenjuju na međunarodni pomorski promet) Prilogu XVII. o regulatornom približavanju („predviđeni akt”).

               Svrha je predviđenog akta izmijeniti prethodno navedene dodatke Prilogu XVII. s obzirom na razvoj pravne stečevine Unije koja je u njima navedena od trenutka parafiranja Sporazuma 30. ožujka 2012. To je u skladu s ciljem postupnog regulatornog približavanja Ukrajine pravnoj stečevini Unije kako je utvrđeno u preambuli Sporazuma, a posebno u člancima 114., 124. i 138. poglavlja 6. (Poslovni nastan, trgovina uslugama i elektronička trgovina) glave IV. (Trgovina i pitanja povezana s trgovinom) Sporazuma.

               Predviđeni akt postat će obvezujući za stranke u skladu s člankom 11. Priloga XVII., kojim je predviđeno sljedeće: „Odbor za trgovinu može odlučiti izmijeniti odredbe ovog Priloga XVII. ako to smatra potrebnim”. Nadalje, člankom 465. stavkom 3. Sporazuma predviđa se sljedeće: „Odbor za pridruživanje ovlašten je donositi odluke u slučajevima predviđenima ovim Sporazumom i u područjima u kojima mu Vijeće za pridruživanje delegira ovlasti. Te odluke obvezujuće su za stranke i one poduzimaju odgovarajuće mjere za njihovu provedbu. Odbor za pridruživanje odluke donosi putem sporazuma između stranaka.”

               3.Stajalište koje treba zauzeti u ime Unije

               Cilj stajališta koje treba zauzeti u ime Unije jest izmijeniti Dodatak XVII.-3. (Pravila koja se primjenjuju na telekomunikacijske usluge), Dodatak XVII.-4. (Pravila koja se primjenjuju na poštanske i kurirske usluge) i Dodatak XVII.-5. (Pravila koja se primjenjuju na međunarodni pomorski promet) Prilogu XVII.

               Izmjene dodataka potrebne su kako bi se odrazio razvoj pravne stečevine Unije do kojeg je došlo u prethodno navedenim sektorima usluga od trenutka parafiranja dogovorenog teksta Sporazuma 30. ožujka 2012.

               Ovom se odlukom provodi zajednička trgovinska politika Unije prema zemljama istočnog partnerstva na temelju odredaba prethodno navedenog Sporazuma o pridruživanju. U skladu je s ciljem postupnog regulatornog približavanja Ukrajine pravnoj stečevini Unije kako je utvrđeno u preambuli Sporazuma.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               4.1.2.Primjena na ovaj predmet

               Odbor za pridruživanje u sastavu za trgovinu tijelo je osnovano Sporazumom o pridruživanju. Odluka koju Odbor za pridruživanje u sastavu za trgovinu donosi akt je koji proizvodi pravne učinke. Prema međunarodnom pravu predviđeni akt bit će obvezujući u skladu s člankom 465. stavkom 3. Sporazuma. Predviđenim aktom ne dopunjuje se niti mijenja institucionalni okvir sporazuma. Stoga je postupovna pravna osnova za predloženu odluku članak 218. stavak 9. UFEU-a.

               4.2.Materijalna pravna osnova

               4.2.1.Načela

               Člankom 207. stavkom 4. prvim podstavkom UFEU-a predviđena je isključiva nadležnost Unije u pogledu trgovine uslugama, uz iznimku usluga prijevoza, u odnosu na treće zemlje, uključujući odredbe o uvjetima regulatornog okvira za pružanje takvih usluga. Člankom 100. stavkom 2. UFEU-a predviđena je pravna osnova za mjere za pomorski i zračni promet.

               4.2.2.Primjena na ovaj predmet

               Glavni cilj i sadržaj predviđenog akta odnose se na osiguravanje provedbe zajedničke trgovinske politike Unije, uključujući aspekte međunarodnog pomorskog prometa.

               Stoga su materijalna pravna osnova predložene odluke članak 100. stavak 2. UFEU-a i članak 207. stavak 4. prvi podstavak UFEU-a.

               4.3.Zaključak

               Pravna osnova predložene odluke trebali bi biti članak 100. stavak 2. i članak 207. stavak 4. prvi podstavak u vezi s člankom 218. stavkom 9. UFEU-a.

               5.Objava predviđenog akta

               Budući da će se odlukom Odbora za pridruživanje izmijeniti Sporazum, primjereno ju je nakon donošenja objaviti u Službenom listu Europske unije.

               2021/0262 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije u Odboru za pridruživanje u sastavu za trgovinu uspostavljenom Sporazumom o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 100. stavak 2. i članak 207. stavak 4. prvi podstavak u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Sporazum o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane („Sporazum”) stupio je na snagu 1. rujna 2017.

               (2)U skladu s člankom 11. Priloga XVII. Odbor za pridruživanje u sastavu za trgovinu može ažurirati ili izmijeniti Prilog XVII. Sporazumu.

               (3)Odbor za pridruživanje u sastavu za trgovinu trebao bi donijeti predviđeni akt o izmjeni Dodatka XVII.-3. (Pravila koja se primjenjuju na telekomunikacijske usluge), Dodatka XVII.-4. (Pravila koja se primjenjuju na poštanske i kurirske usluge) i Dodatka XVII.-5. (Pravila koja se primjenjuju na međunarodni pomorski promet).

               (4)U skladu s člancima 114., 124. i 138. Sporazuma obje stranke priznaju važnost približavanja postojećeg zakonodavstva Ukrajine zakonodavstvu Europske unije.  Ukrajina osigurava da se postojeći propisi i buduće zakonodavstvo postupno usklade s pravnom stečevinom EU-a.

               (5)S obzirom na to da je nekoliko akata Unije navedenih u Dodatku XVII.-3. (Pravila koja se primjenjuju na telekomunikacijske usluge), Dodatku XVII.-4. (Pravila koja se primjenjuju na poštanske i kurirske usluge) i Dodatku XVII.-5. (Pravila koja se primjenjuju na međunarodni pomorski promet) izmijenjeno ili stavljeno izvan snage od trenutka parafiranja teksta Sporazuma 30. ožujka 2012., potrebno je prilagoditi dodatke i prilagoditi određene rokove kako bi se uzeo u obzir napredak koji je Ukrajina dosad ostvarila u postupku približavanja pravnoj stečevini Unije.

               (6)Stoga je primjereno utvrditi stajalište koje treba zauzeti u ime Unije u Odboru za pridruživanje u sastavu za trgovinu jer će predviđeni akt o izmjeni Dodatka XVII.-3. (Pravila koja se primjenjuju na telekomunikacijske usluge), Dodatka XVII.-4. (Pravila koja se primjenjuju na poštanske i kurirske usluge) i Dodatka XVII.-5. (Pravila koja se primjenjuju na međunarodni pomorski promet) Sporazumu biti obvezujući za Uniju,

               DONIJELO JE OVU ODLUKU:

               Članak 1.

               Stajalište koje treba zauzeti u ime Unije u Odboru za pridruživanje u sastavu za trgovinu u okviru Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u pogledu izmjene Dodatka XVII.-3. (Pravila koja se primjenjuju na telekomunikacijske usluge), Dodatka XVII.-4. (Pravila koja se primjenjuju na poštanske i kurirske usluge i Dodatka XVII.-5. (Pravila koja se primjenjuju na međunarodni pomorski promet) Priloga XVII. temelji se na nacrtu odluke tog odbora priloženom ovoj Odluci.

               Članak 2.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

    ---documentbreak---

               EUROPSKA KOMISIJA
            Bruxelles, 11.8.2021.
            COM(2021) 468 final
            PRILOG

            Prijedlogu odluke Vijeća
            o stajalištu koje treba zauzeti u ime Europske unije u Odboru za pridruživanje u sastavu za trgovinu uspostavljenom Sporazumom o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane

               Odluka br. …./2021 Odbora za pridruživanje EU-a i Ukrajine u sastavu za trgovinu

               od xx.xx.xxxx.

               o izmjeni Dodatka XVII.-3. (Pravila koja se primjenjuju na telekomunikacijske usluge), Dodatka XVII.-4. (Pravila koja se primjenjuju na poštanske i kurirske usluge) i Dodatka XVII.-5. (Pravila koja se primjenjuju na međunarodni pomorski promet) Priloga XVII. Sporazumu o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane

               ODBOR ZA PRIDRUŽIVANJE U SASTAVU ZA TRGOVINU,

               uzimajući u obzir Sporazum o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, a posebno članak 465. stavak 3. i članak 11. Priloga XVII.,

               budući da:

               (1)Sporazum o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane („Sporazum”) stupio je na snagu 1. rujna 2017.

               (2)U preambuli i članku 1. stavku 2. točki (d) Sporazuma potvrđuje se želja stranaka da podrže postupak reformi u Ukrajini, među ostalim zakonodavnim približavanjem, doprinoseći tako daljnjoj gospodarskoj integraciji i dubljem političkom pridruživanju.

               (3)U člancima 114., 124. i 138. Sporazuma stranke prepoznaju važnost približavanja postojećeg zakonodavstva Ukrajine zakonodavstvu Europske unije za sektore telekomunikacijskih usluga, poštanskih i kurirskih usluga te usluga međunarodnog pomorskog prijevoza. Ukrajina osigurava da se njezini postojeći propisi i buduće zakonodavstvo postupno usklade s pravnom stečevinom EU-a. To će se približavanje postupno proširiti na sve elemente pravne stečevine EU-a iz Priloga XVII. Sporazumu.

               (4)Pravna stečevina EU-a navedena u Dodatku XVII.-3. (Pravila koja se primjenjuju na telekomunikacijske usluge), Dodatku XVII.-4. (Pravila koja se primjenjuju na poštanske i kurirske usluge) i Dodatku XVII.-5. (Pravila koja se primjenjuju na međunarodni pomorski promet) Prilogu XVII. znatno se razvila od završetka pregovora o Sporazumu. Taj bi se razvoj trebao odraziti u navedenim dodacima Sporazumu.

               (5)U skladu s člankom 4. stavkom 2. Priloga XVII., kada Ukrajina procijeni da je određeni pravni akt EU-a propisno donesen i proveden, trebala bi dostaviti relevantnu tablicu ili tablice prenošenja, zajedno sa službenim prijevodom provedbenog ukrajinskog pravnog akta na engleski jezik, sutajniku EU-a u Odboru za pridruživanje u sastavu za trgovinu kako bi mogla nastaviti s ocjenjivanjem iz Dodatka XVII.-6.,

               DONIO JE OVU ODLUKU:

               Članak 1.

               1.Dodatak XVII.-3. (Pravila koja se primjenjuju na telekomunikacijske usluge) Priloga XVII. Sporazumu zamjenjuje se Prilogom 1. ovoj Odluci.

               2.Dodatak XVII.-4. (Pravila koja se primjenjuju na poštanske i kurirske usluge) Priloga XVII. Sporazumu zamjenjuje se Prilogom 2. ovoj Odluci.

               3.Dodatak XVII.-5. (Pravila koja se primjenjuju na međunarodni pomorski promet) Priloga XVII. Sporazumu zamjenjuje se Prilogom 3. ovoj Odluci.

               Članak 2.

               Ova Odluka sastavljena je na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom, talijanskom i ukrajinskom jeziku, pri čemu je svaki od tih tekstova jednako vjerodostojan.

               Članak 3.

               Ova Odluka stupa na snagu na dan donošenja.

               Sastavljeno u … dana ….

                        Za Odbor za pridruživanje

                        u sastavu za trgovinu

                        Predsjednik

                        Tajnici

               PRILOG 1.

               Dodatak XVII.-3.

               PRAVILA KOJA SE PRIMJENJUJU NA TELEKOMUNIKACIJSKE USLUGE

               Mjerodavne odredbe sljedećih akata EU-a primjenjuju se u skladu s odredbama o horizontalnom prilagođavanju određenima u Dodatku XVII.-1. osim ako nije drukčije navedeno. Prema potrebi dalje u tekstu navedene su posebne prilagodbe svakog pojedinog akta.

               Mjerodavne odredbe koje se moraju donijeti:

                        A.Opća europska politika elektroničkih komunikacija

               Direktiva (EU) 2018/1972 Europskog parlamenta i Vijeća od 11. prosinca 2018. o Europskom zakoniku elektroničkih komunikacija

               –poduzimanje odgovarajućih i razmjernih zakonodavnih, tehničkih i organizacijskih mjera, uzimajući u obzir okvir mjera predstavljen u dokumentu „Kibersigurnost 5G mreža – Paket instrumenata EU-a za smanjivanje rizika”, objavljenom nakon Preporuke Komisije (EU) 2019/534 od 26. ožujka 2019. (C(2019) 2335), kad je riječ o odgovarajućem upravljanju rizicima za sigurnost mreža i usluga.

                        Vremenski raspored: odredbe Direktive provode se do 31. prosinca 2024.

               Uredba (EU) 2015/2120 Europskog parlamenta i Vijeća od 25. studenoga 2015. o utvrđivanju mjera u vezi s pristupom otvorenom internetu te o izmjeni Direktive 2002/22/EZ o univerzalnoj usluzi i pravima korisnika u vezi s elektroničkim komunikacijskim mrežama i uslugama

               –provedba članaka od 2. do 6. Uredbe (EU) 2015/2120.

                        Vremenski raspored: odredbe Uredbe provode se do 31. prosinca 2025.

               Direktiva Komisije 2002/77/EZ od 16. rujna 2002. o tržišnom natjecanju na tržištima elektroničkih komunikacijskih mreža i usluga

               –nadzor poštenog tržišnog natjecanja na tržištima elektroničkih komunikacija, posebice u vezi s orijentacijskim cijenama za usluge.

               Direktiva 98/84/EZ Europskog parlamenta i Vijeća od 20. studenoga 1998. o pravnoj zaštiti usluga koje se temelje na uvjetovanom pristupu ili usluga koje pružaju uvjetovani pristup.

                        Vremenski raspored: odredbe Direktive provode se u roku od dvije godine od stupanja na snagu ovog Sporazuma.

               Direktiva 2000/31/EZ Europskog parlamenta i Vijeća od 8. lipnja 2000. o određenim pravnim aspektima usluga informacijskog društva na unutarnjem tržištu, posebno elektroničke trgovine (Direktiva o elektroničkoj trgovini).

               Direktiva obuhvaća sve usluge informacijskog društva, i među poduzetnicima i između poduzetnika i potrošača odnosno sve usluge koje se u pravilu pružaju uz plaćanje elektroničkim sredstvima na daljinu i na pojedine zahtjeve korisnika usluga.

                        Vremenski raspored: odredbe Direktive provode se u roku od tri godine od stupanja na snagu ovog Sporazuma.

               Direktiva 2014/61/EU Europskog parlamenta i Vijeća od 15. svibnja 2014. o mjerama za smanjenje troškova postavljanja elektroničkih komunikacijskih mreža velikih brzina.

                        Vremenski raspored: odredbe Direktive provode se do 31. prosinca 2021.

                        B.Regulatorni okvir za politiku radiofrekvencijskog spektra

               Odluka 676/2002/EZ Europskog parlamenta i Vijeća od 7. ožujka 2002. o regulatornom okviru za politiku radiofrekvencijskog spektra u Europskoj zajednici

               –analiza u skladu s politikom i pravnim okvirom propisanim Odlukom 676/2002/EZ i donošenje politike i propisa kojima se osigurava usklađena dostupnost i učinkovita uporaba spektra.

               Odluka Komisije 2010/267/EU od 6. svibnja 2010. o usklađenim tehničkim uvjetima za uporabu frekvencijskog pojasa 790–862 MHz za terestričke sustave koji mogu pružati elektroničke komunikacijske usluge u Europskoj uniji.

               Provedbena odluka Komisije 2011/251/EU od 18. travnja 2011. o izmjeni Odluke 2009/766/EZ o usklađivanju frekvencijskih pojaseva 900 MHz i 1 800 MHz za terestričke sustave koji mogu pružati paneuropske elektroničke komunikacijske usluge u Zajednici.

               Odluka Komisije 2009/766/EZ od 16. listopada 2009. o usklađivanju frekvencijskih pojaseva 900 MHz i 1 800 MHz za terestričke sustave koji mogu pružati paneuropske elektroničke komunikacijske usluge u Zajednici.

               Provedbena odluka Komisije 2012/688/EU od 5. studenoga 2012. o usklađivanju frekvencijskih pojaseva 1 920–1 980 MHz i 2 110–2 170 MHz za zemaljske sustave koji mogu pružati elektroničke komunikacijske usluge u Uniji.

               Odluka Komisije 2008/477/EZ od 13. lipnja 2008. o usklađivanju frekvencijskog pojasa 2 500–2 690 MHz za zemaljske sustave koji pružaju usluge elektroničkih komunikacija u Zajednici.

               Provedbena odluka Komisije (EU) 2019/235 od 24. siječnja 2019. o izmjeni Odluke 2008/411/EZ u pogledu ažuriranja relevantnih tehničkih uvjeta koji se primjenjuju na frekvencijski pojas 3 400–3 800 MHz.

               Provedbena odluka Komisije (EU) 2018/1538 od 11. listopada 2018. o usklađivanju radiofrekvencijskog spektra za uporabu uređaja malog dometa u frekvencijskim pojasevima 874–876 MHz i 915–921 MHz.

               Provedbena odluka Komisije 2014/276/EU od 2. svibnja 2014. o izmjeni Odluke 2008/411/EZ o usklađivanju frekvencijskog pojasa 3 400 – 3 800 MHz za zemaljske sustave koji pružaju usluge elektroničkih komunikacija u Zajednici.

               Odluka Komisije 2008/411/EZ od 21. svibnja 2008. o usklađivanju frekvencijskog pojasa 3 400–3 800 MHz za zemaljske sustave koji pružaju usluge elektroničkih komunikacija u Zajednici.

               Odluka Komisije 2008/671/EZ od 5. kolovoza 2008. o usklađenoj uporabi radiofrekvencijskog spektra u frekvencijskom pojasu 5 875 – 5 905 MHz za sigurnosne aplikacije inteligentnih transportnih sustava (ITS).

               Odluka Komisije 2007/344/EZ od 16. svibnja 2007. o usklađenoj dostupnosti informacija u vezi s uporabom spektra u Zajednici.

               Odluka Komisije 2007/90/EZ od 12. veljače 2007. o izmjeni Odluke 2005/513/EZ o usklađenoj uporabi radiofrekvencijskog spektra u frekvencijskom pojasu 5 GHz za uvođenje sustava bežičnog pristupa uključujući radijske lokalne mreže (WAS/RLAN).

               Odluka Komisije 2005/513/EZ od 11. srpnja 2005. o usklađenoj uporabi radiofrekvencijskog spektra u frekvencijskom pojasu 5 GHz za uvođenje sustava bežičnog pristupa uključujući radijske lokalne mreže (WAS/RLAN).

               Provedbena odluka Komisije (EU) 2017/1483 od 8. kolovoza 2017. o izmjeni Odluke 2006/771/EZ o usklađivanju radijskog spektra za uporabu uređaja malog dometa i stavljanju izvan snage Odluke 2006/804/EZ.

               Provedbena odluka Komisije 2013/752/EU od 11. prosinca 2013. o izmjeni Odluke 2006/771/EZ o usklađivanju radijskog spektra za uporabu uređaja malog dometa i ukidanju Odluke 2005/928/EZ.

               Provedbena odluka Komisije 2011/829/EU od 8. prosinca 2011. o izmjeni Odluke 2006/771/EZ o usklađivanju radiofrekvencijskog spektra za uporabu uređaja kratkog dometa.

               Odluka Komisije 2010/368/EU od 30. lipnja 2010. o izmjeni Odluke 2006/771/EZ o usklađivanju radiofrekvencijskog spektra za uporabu uređaja kratkog dometa.

               Odluka Komisije 2009/381/EZ od 13. svibnja 2009. o izmjeni Odluke 2006/771/EZ o usklađivanju radiofrekvencijskog spektra za uporabu uređaja kratkog dometa.

               Odluka Komisije 2008/432/EZ od 23. svibnja 2008. o izmjeni Odluke 2006/771/EZ o usklađivanju radiofrekvencijskog spektra za uporabu uređaja kratkog dometa.

               Odluka Komisije 2006/771/EZ od 9. studenoga 2006. o usklađivanju radiofrekvencijskog spektra za uporabu uređaja kratkog dometa.

               Odluka Komisije 2010/166/EZ od 19. ožujka 2010. o usklađenim uvjetima uporabe radiofrekvencijskog spektra za pokretne komunikacijske usluge na brodovima (MCV usluge) u Europskoj uniji.

               Provedbena odluka Komisije 2014/641/EU od 1. rujna 2014. o usklađenim tehničkim uvjetima uporabe radiofrekvencijskog spektra za bežičnu audioopremu za proizvodnju programa pri prijenosu posebnih događaja u Uniji.

               Provedbena odluka Komisije (EU) 2017/2077 od 10. studenoga 2017. o izmjeni Odluke 2005/50/EZ o usklađivanju radiofrekvencijskog spektra u pojasu 24 GHz za vremenski ograničenu uporabu automobilske radarske opreme malog dometa u Zajednici.

               Provedbena odluka Komisije 2011/485/EU od 29. srpnja 2011. o izmjeni Odluke 2005/50/EZ o usklađivanju pojasa radiofrekvencijskog spektra u području od 24 GHz za vremenski ograničenu uporabu automobilske radarske opreme kratkog dometa u Zajednici.

               Odluka Komisije 2005/50/EZ od 17. siječnja 2005. o usklađivanju radiofrekvencijskog spektra u pojasu 24 GHz za vremenski ograničenu uporabu automobilske radarske opreme malog dometa u Zajednici.

               Odluka Komisije 2004/545/EZ od 8. srpnja 2004. o usklađivanju radiofrekvencijskog spektra u području 79 GHz za uporabu automobilske radarske opreme malog dometa u Zajednici.

               Odluka Komisije 2007/98/EZ od 14. veljače 2007. o usklađenoj uporabi radiofrekvencijskog spektra u pojasevima 2 GHz za uvođenje sustava za pružanje pokretnih satelitskih usluga.

               Provedbena odluka Komisije (EU) 2016/339 od 8. ožujka 2016. o usklađivanju frekvencijskog pojasa 2 010–2 025 MHz za prijenosne i mobilne bežične videoveze te bežične kamere koje se upotrebljavaju za proizvodnju programa i posebne događaje.

               Provedbena odluka Komisije (EU) 2015/750 od 8. svibnja 2015. o usklađivanju frekvencijskog pojasa 1 452–1 492 MHz za zemaljske sustave kojima se pružaju usluge elektroničkih komunikacija u Uniji.

               Provedbena odluka Komisije (EU) 2016/687 od 28. travnja 2016. o usklađivanju frekvencijskog pojasa 694–790 MHz za zemaljske sustave koji se upotrebljavaju za pružanje usluga bežičnih širokopojasnih elektroničkih komunikacija i fleksibilnu nacionalnu upotrebu u Uniji.

               Provedbena odluka Komisije (EU) 2016/2317 od 16. prosinca 2016. o izmjeni Odluke 2008/294/EZ i Provedbene odluke 2013/654/EU radi pojednostavnjenja izvođenja usluga mobilne komunikacije u zrakoplovima (usluge MCA) unutar Unije.

               Provedbena odluka Komisije (EU) 2017/191 od 1. veljače 2017. o izmjeni Odluke 2010/166/EU radi uvođenja novih tehnologija i frekvencijskih pojaseva za pokretne komunikacijske usluge na brodovima (usluge MCV) u Europskoj uniji.

               Provedbena odluka Komisije (EU) 2018/637 od 20. travnja 2018. o izmjeni Odluke 2009/766/EZ o usklađivanju frekvencijskih pojaseva 900 MHz i 1 800 MHz za terestričke sustave koji mogu pružati paneuropske elektroničke komunikacijske usluge u Zajednici u pogledu relevantnih tehničkih uvjeta za internet stvari.

               Provedbena odluka Komisije (EU) 2018/661 od 26. travnja 2018. o izmjeni Provedbene odluke (EU) 2015/750 o usklađivanju frekvencijskog pojasa 1 452–1 492 MHz za zemaljske sustave kojima se pružaju usluge elektroničkih komunikacija u Uniji u pogledu njezina proširenja na usklađene frekvencijske pojaseve 1 427–1 452 MHz i 1 492–1 517 MHz.

               Odluka 243/2012/EU Europskog parlamenta i Vijeća od 14. ožujka 2012. o uspostavljanju višegodišnjeg programa za politiku radiofrekvencijskog spektra, stupila na snagu 10. travnja 2012.

               Odluka (EU) 2017/899 Europskog parlamenta i Vijeća od 17. svibnja 2017. o uporabi frekvencijskog pojasa 470-790 MHz u Uniji, stupila na snagu 14. lipnja 2017.

               Provedbena odluka Komisije (EU) 2019/785 od 14. svibnja 2019. o usklađivanju radiofrekvencijskog spektra za opremu s ultraširokopojasnom tehnologijom u Uniji i stavljanju izvan snage Odluke 2007/131/EZ.

                        Vremenski raspored: odredbe prethodno navedenih akata koje se odnose na „Regulatorni okvir za politiku radiofrekvencijskog spektra” provode se za raspoloživi spektar do 30. prosinca 2022.

                        C.Elektronička identifikacija, autentifikacija i usluge povjerenja

               Uredba (EU) br. 910/2014 Europskog parlamenta i Vijeća od 23. srpnja 2014. o elektroničkoj identifikaciji i uslugama povjerenja za elektroničke transakcije na unutarnjem tržištu i stavljanju izvan snage Direktive 1999/93/EZ.

               Provedbena uredba Komisije (EU) br. 2015/806 od 22. svibnja 2015. o utvrđivanju specifikacija u vezi s oblikom znaka pouzdanosti EU-a za kvalificirane usluge povjerenja.

               Provedbena odluka Komisije (EU) 2015/1505 od 8. rujna 2015. o utvrđivanju tehničkih specifikacija i formata koji se odnose na pouzdane popise u skladu s člankom 22. stavkom 5. Uredbe (EU) br. 910/2014 Europskog parlamenta i Vijeća o elektroničkoj identifikaciji i uslugama povjerenja za elektroničke transakcije na unutarnjem tržištu.

               Provedbena odluka Komisije (EU) 2015/1506 od 8. rujna 2015. o utvrđivanju specifikacija koje se odnose na formate naprednih elektroničkih potpisa i naprednih pečata koje priznaju tijela javnog sektora u skladu s člankom 27. stavkom 5. i člankom 37. stavkom 5. Uredbe (EU) br. 910/2014 Europskog parlamenta i Vijeća o elektroničkoj identifikaciji i uslugama povjerenja za elektroničke transakcije na unutarnjem tržištu.

               Provedbena odluka Komisije (EU) 2016/650 od 25. travnja 2016. o utvrđivanju normi za ocjenu sigurnosti kvalificiranih sredstava za izradu potpisa i pečata u skladu s člankom 30. stavkom 3. i člankom 39. stavkom 2. Uredbe (EU) br. 910/2014 Europskog parlamenta i Vijeća o elektroničkoj identifikaciji i uslugama povjerenja za elektroničke transakcije na unutarnjem tržištu.

               Provedbena odluka Komisije (EU) 2015/296 od 24. veljače 2015. o utvrđivanju postupovnih aranžmana za suradnju među državama članicama u području elektroničke identifikacije u skladu s člankom 12. stavkom 7. Uredbe (EU) br. 910/2014 Europskog parlamenta i Vijeća o elektroničkoj identifikaciji i uslugama povjerenja za elektroničke transakcije na unutarnjem tržištu.

               Provedbena uredba Komisije (EU) 2015/1501 od 8. rujna 2015. o okviru za interoperabilnost u skladu s člankom 12. stavkom 8. Uredbe (EU) br. 910/2014 Europskog parlamenta i Vijeća o elektroničkoj identifikaciji i uslugama povjerenja za elektroničke transakcije na unutarnjem tržištu.

               Provedbena uredba Komisije (EU) 2015/1502 od 8. rujna 2015. o utvrđivanju minimalnih tehničkih specifikacija i postupaka za razine osiguranja identiteta koje se pripisuju sredstvima elektroničke identifikacije u skladu s člankom 8. stavkom 3. Uredbe (EU) br. 910/2014 Europskog parlamenta i Vijeća o elektroničkoj identifikaciji i uslugama povjerenja za elektroničke transakcije na unutarnjem tržištu.

               Provedbena odluka Komisije (EU) 2015/1984 od 3. studenoga 2015. o utvrđivanju okolnosti, oblika i postupaka prijave u skladu s člankom 9. stavkom 5. Uredbe (EU) br. 910/2014 Europskog parlamenta i Vijeća o elektroničkoj identifikaciji i uslugama povjerenja za elektroničke transakcije na unutarnjem tržištu.

                        Vremenski raspored: odredbe prethodno navedenih akata koje se odnose na „Elektroničku identifikaciju, autentifikaciju i usluge povjerenja” provode se do 31. prosinca 2021.

               PRILOG 2.

               Dodatak XVII.-4.

               PRAVILA KOJA SE PRIMJENJUJU NA POŠTANSKE I KURIRSKE USLUGE

               Mjerodavne odredbe sljedećih akata EU-a primjenjuju se u skladu s odredbama o horizontalnom prilagođavanju određenima u Dodatku XVII.-1. osim ako nije drukčije navedeno. Prema potrebi dalje u tekstu navedene su posebne prilagodbe svakog pojedinog akta.

               Mjerodavne odredbe koje se moraju donijeti:

               Direktiva 97/67/EZ Europskog parlamenta i Vijeća od 15. prosinca 1997. o zajedničkim pravilima za razvoj unutarnjeg tržišta poštanskih usluga u Zajednici i poboljšanje kvalitete usluga.

               Direktiva 2002/39/EZ Europskog parlamenta i Vijeća od 10. lipnja 2002. o izmjeni Direktive 97/67/EZ u vezi s daljnjim otvaranjem tržišta poštanskih usluga u Zajednici.

               Direktiva 2008/6/EZ Europskog parlamenta i Vijeća od 20. veljače 2008. o izmjeni Direktive 97/67/EZ u pogledu potpunog postizanja unutarnjeg tržišta poštanskih usluga u Zajednici.

               Uredba (EU) 2018/644 Europskog parlamenta i Vijeća od 18. travnja 2018. o uslugama prekogranične dostave paketa *.

               Provedbena uredba Komisije (EU) 2018/1263 od 20. rujna 2018. o utvrđivanju obrazaca za dostavljanje informacija od strane pružatelja usluge dostave paketa u skladu s Uredbom (EU) 2018/644 Europskog parlamenta i Vijeća *.

                        Vremenski raspored: odredbe prethodno navedenih akata koje se odnose na poštanske i kurirske usluge provode se do 31. prosinca 2021., osim akata označenih znakom (*), koji se provode do 31. prosinca 2024.

               PRILOG 3.

               Dodatak XVII.-5.

               PRAVILA KOJA SE PRIMJENJUJU NA MEĐUNARODNI POMORSKI PROMET

               Mjerodavne odredbe sljedećih akata EU-a primjenjuju se u skladu s odredbama o horizontalnom prilagođavanju određenima u Dodatku XVII.-1. osim ako nije drukčije navedeno. Prema potrebi dalje u tekstu navedene su posebne prilagodbe svakog pojedinog akta.

               Mjerodavne odredbe koje se moraju donijeti:

                        A.Pomorska sigurnost – država zastave / klasifikacijska društva

               Direktiva 2009/15/EZ Europskog parlamenta i Vijeća od 23. travnja 2009. o zajedničkim pravilima i normama za organizacije koje obavljaju pregled i nadzor brodova te za odgovarajuće aktivnosti pomorskih uprava.

               Provedbena direktiva Komisije 2014/111/EU od 17. prosinca 2014. o izmjeni Direktive 2009/15/EZ s obzirom na određene kodekse i povezane izmjene određenih konvencija i protokola koje je donijela Međunarodna pomorska organizacija (IMO).

               Uredba (EZ) 391/2009 Europskog parlamenta i Vijeća od 23. travnja 2009. o zajedničkim pravilima i normama za organizacije koje obavljaju pregled i nadzor brodova.

               Ispravak Uredbe (EZ) 391/2009 Europskog parlamenta i Vijeća od 23. travnja 2009. o zajedničkim pravilima i normama za organizacije koje obavljaju pregled i nadzor brodova.

               Provedbena uredba Komisije (EU) br. 1355/2014 od 17. prosinca 2014. o izmjeni Uredbe (EZ) br. 391/2009 s obzirom na određene kodekse i povezane izmjene određenih konvencija i protokola koje je donijela Međunarodna pomorska organizacija (IMO).

               Uredba (EZ) br. 336/2006 Europskog parlamenta i Vijeća od 15. veljače 2006. o provedbi Međunarodnog pravilnika o upravljanju sigurnošću unutar Zajednice i o stavljanju izvan snage Uredbe Vijeća (EZ) br. 3051/95.

               Uredba Komisije (EZ) br. 540/2008 od 16. lipnja 2008. o izmjeni Priloga II. Uredbi (EZ) br. 336/2006 Europskog parlamenta i Vijeća o provedbi Međunarodnog kodeksa o upravljanju sigurnošću unutar Zajednice, u vezi s obrascima dokumenata.

                        Vremenski raspored: odredbe prethodno navedenih akata koje se odnose na „Pomorsku sigurnost – državu zastave / klasifikacijska društva” provode se do 31. prosinca 2021.

                        B.Država luke

               Direktiva 2009/16/EZ Europskog parlamenta i Vijeća od 23. travnja 2009. o nadzoru države luke.

               Ispravak Direktive 2009/16/EZ Europskog parlamenta i Vijeća od 23. travnja 2009. o nadzoru države luke.

               Direktiva 2013/38/EU Europskog parlamenta i Vijeća od 12. kolovoza 2013. o izmjeni Direktive 2009/16/EZ o nadzoru države luke.

               Uredba (EU) 2015/757 Europskog parlamenta i Vijeća od 29. travnja 2015. o praćenju emisija ugljikova dioksida iz pomorskog prometa, izvješćivanju o njima i njihovoj verifikaciji te o izmjeni Direktive 2009/16/EZ.

               Uredba (EU) br. 1257/2013 Europskog parlamenta i Vijeća od 20. studenoga 2013. o recikliranju brodova i o izmjeni Uredbe (EZ) br. 1013/2006 i Direktive 2009/16/EZ.

               Uredba Komisije (EU) br. 428/2010 od 20. svibnja 2010. o provedbi članka 14. Direktive 2009/16/EZ Europskog parlamenta i Vijeća u vezi s proširenim inspekcijskim pregledima brodova.

               Uredba Komisije (EU) br. 801/2010 od 13. rujna 2010. o provedbi članka 10. stavka 3. Direktive 2009/16/EZ Europskog parlamenta i Vijeća u vezi s kriterijima države zastave.

               Uredba Komisije (EU) br. 802/2010 od 13. rujna 2010. o provedbi članka 10. stavka 3. i članka 27. Direktive 2009/16/EZ Europskog parlamenta i Vijeća u odnosu na rezultate kompanije *.

               Provedbena uredba Komisije (EU) br. 1205/2012 od 14. prosinca 2012. o izmjeni Uredbe (EU) br. 802/2010 u vezi s rezultatima kompanije *.

                        Vremenski raspored: odredbe prethodno navedenih akata koje se odnose na „Državu luke” provode se do 31. prosinca 2021., osim akata označenih znakom (*), koji se provode do 31. prosinca 2022.

                        C.Nadzor plovidbe

               Direktiva 2002/59/EZ Europskog parlamenta i Vijeća od 27. lipnja 2002. o uspostavi sustava nadzora plovidbe i informacijskog sustava Zajednice i stavljanju izvan snage Direktive Vijeća 93/75/EEZ.

               Direktiva 2009/17/EZ Europskog parlamenta i Vijeća od 23. travnja 2009. o izmjeni Direktive 2002/59/EZ o uspostavi sustava nadzora plovidbe i informacijskog sustava Zajednice.

               Direktiva 2009/18/EZ Europskog parlamenta i Vijeća od 23. travnja 2009. o određivanju temeljnih načela o istraživanju nesreća u području pomorskog prometa i o izmjeni Direktive Vijeća 1999/35/EZ i Direktive 2002/59/EZ Europskog parlamenta i Vijeća.

               Direktiva Komisije 2011/15/EU od 23. veljače 2011. o izmjeni Direktive 2002/59/EZ Europskog parlamenta i Vijeća o uspostavi sustava nadzora plovidbe i informacijskog sustava Zajednice.

               Direktiva Komisije 2014/100/EU od 28. listopada 2014. o izmjeni Direktive 2002/59/EZ Europskog parlamenta i Vijeća o uspostavi sustava nadzora plovidbe i informacijskog sustava Zajednice.

               (a)Tehnička i operativna pravila

               – Putnički brodovi

               Direktiva 2009/45/EZ Europskog parlamenta i Vijeća od 6. svibnja 2009. o sigurnosnim pravilima i normama za putničke brodove.

               Direktiva Komisije 2010/36/EU od 1. lipnja 2010. o izmjeni Direktive 2009/45/EZ Europskog parlamenta i Vijeća o sigurnosnim pravilima i normama za putničke brodove.

               Direktiva Komisije (EU) 2016/844 od 27. svibnja 2016. o izmjeni Direktive 2009/45/EZ Europskog parlamenta i Vijeća o sigurnosnim pravilima i normama za putničke brodove.

               Direktiva (EU) 2017/2110 Europskog parlamenta i Vijeća od 15. studenoga 2017. o sustavu inspekcijskih pregleda radi sigurnog obavljanja plovidbe na redovnoj liniji ro-ro putničkih brodova i brzih putničkih plovila i izmjeni Direktive 2009/16/EZ te o stavljanju izvan snage Direktive Vijeća 1999/35/EZ.

               Uredba Komisije (EU) br. 1286/2011 od 9. prosinca 2011. o donošenju opće metodologije za istraživanje pomorskih nesreća i nezgoda, razvijene u skladu s člankom 5. stavkom 4. Direktive 2009/18/EZ Europskog parlamenta i Vijeća.

               Direktiva 2003/25/EZ Europskog parlamenta i Vijeća od 14. travnja 2003. o posebnim zahtjevima stabiliteta za ro-ro putničke brodove.

               Direktiva Komisije 2005/12/EZ od 18. veljače 2005. o izmjeni priloga I. i II. Direktivi 2003/25/EZ Europskog parlamenta i Vijeća o posebnim zahtjevima stabiliteta za ro-ro putničke brodove.

               – Tankeri za ulje

               Uredba (EU) br. 530/2012 Europskog parlamenta i Vijeća od 13. lipnja 2012. o ubrzanom postupnom uvođenju zahtjeva za dvostrukom oplatom ili ekvivalentnih projektnih zahtjeva za tankere za ulje s jednostrukom oplatom **.

               – Brodovi za rasuti teret

               Direktiva 2001/96/EZ Europskog parlamenta i Vijeća od 4. prosinca 2001. o utvrđivanju usklađenih zahtjeva i postupaka za siguran ukrcaj i iskrcaj brodova za rasuti teret.

               – Posada

               Direktiva 2008/106/EZ Europskog parlamenta i Vijeća od 19. studenoga 2008. o minimalnoj razini osposobljavanja pomoraca.

               Direktiva 2012/35/EU Europskog parlamenta i Vijeća od 21. studenoga 2012. o izmjeni Direktive 2008/106/EZ o minimalnoj razini osposobljavanja pomoraca.

               (b)Okoliš

               Direktiva (EU) 2019/883 Europskog parlamenta i Vijeća od 17. travnja 2019. o lučkim uređajima za prihvat isporuke brodskog otpada, izmjeni Direktive 2010/65/EU i stavljanju izvan snage Direktive 2000/59/EZ *.

               Uredba (EZ) br. 782/2003 Europskog parlamenta i Vijeća od 14. travnja 2003. o zabrani organokositrenih spojeva na brodovima.

               Uredba Komisije (EZ) br. 536/2008 od 13. lipnja 2008. o provedbi članka 6. stavka 3. i članka 7. Uredbe (EZ) br. 782/2003 Europskog parlamenta i Vijeća o zabrani organokositrenih spojeva na brodovima i o izmjeni te Uredbe.

               Direktiva 2002/84/EZ Europskog parlamenta i Vijeća od 5. studenoga 2002. o izmjeni Direktive o pomorskoj sigurnosti i sprečavanju onečišćenja s brodova.

                        Vremenski raspored: odredbe prethodno navedenih akata koje se odnose na „Nadzor plovidbe” provode se do 31. prosinca 2021., osim akata označenih znakom (*), koji se provode do 31. prosinca 2023., te akata označenih znakom (**), koji slijede vremenski raspored povlačenja tankera s jednostrukom oplatom u skladu s planom koji je naveden u konvenciji MARPOL.

                        D.Tehnički uvjeti

               Direktiva 2010/65/EU Europskog parlamenta i Vijeća od 20. listopada 2010. o službenom postupku prijave za brodove koji dolaze u luke i/ili odlaze iz luka država članica i o stavljanju izvan snage Direktive 2002/6/EZ.

               Uredba (EU) 2019/1239 Europskog parlamenta i Vijeća od 20. lipnja 2019. o uspostavi europskog okružja jedinstvenog pomorskog sučelja i stavljanju izvan snage Direktive 2010/65/EU.

                        Vremenski raspored: odredbe Direktive 2010/65/EU provode se do 31. prosinca 2021., a odredbe Uredbe (EU) 2019/1239 do 15. kolovoza 2025.

                        E.Socijalni uvjeti

               Direktiva Vijeća 92/29/EEZ od 31. ožujka 1992. o minimalnim sigurnosnim i zdravstvenim zahtjevima za poboljšanje medicinske skrbi na brodovima *.

               Uredba (EZ) br. 1882/2003 Europskog parlamenta i Vijeća od 29. rujna 2003. o prilagodbi odredbi u vezi s odborima koji pomažu Komisiji u obavljanju njezinih provedbenih ovlasti predviđenih aktima koji podliježu postupku iz članka 251. Ugovora o EZ-u, s Odlukom Vijeća 1999/468/EZ.

               Direktiva 2007/30/EZ Europskog parlamenta i Vijeća od 20. lipnja 2007. o izmjeni Direktive Vijeća 89/391/EEZ, njezinih pojedinačnih direktiva i direktiva Vijeća 83/477/EEZ, 91/383/EEZ, 92/29/EEZ i 94/33/EZ s ciljem pojednostavljivanja i racionalizacije izvješća o praktičnoj provedbi.

               Direktiva Vijeća 1999/63/EZ od 21. lipnja 1999. o Sporazumu o organizaciji radnog vremena pomoraca koji su sklopili Udruženje brodovlasnika Europske zajednice (ECSA) i Savez sindikata transportnih radnika u Europskoj uniji (FST) – Prilog: Europski sporazum o organizaciji radnog vremena pomoraca, osim članka 16.

               Direktiva Vijeća 2009/13/EZ od 16. veljače 2009. o provedbi Sporazuma koji su sklopili Udruženje brodovlasnika Europske zajednice (ECSA) i Europski savez transportnih radnika (ETF) o Konvenciji o radu pomoraca iz 2006., i izmjeni Direktive 1999/63/EZ.

               Direktiva 1999/95/EZ Europskog parlamenta i Vijeća od 13. prosinca 1999. o provedbi odredaba o radnom vremenu pomoraca na brodovima koji pristaju u lukama Zajednice.

                        Vremenski raspored: odredbe prethodno navedenih akata koje se odnose na „Socijalne uvjete” provode se do 31. prosinca 2021., osim akata označenih znakom (*), koji se provode do 31. prosinca 2023.

                        F.Pomorska sigurnost

               Direktiva 2005/65/EZ Europskog parlamenta i Vijeća od 26. listopada 2005. o jačanju sigurnosne zaštite luka.

               Uredba (EZ) br. 725/2004 Europskog parlamenta i Vijeća od 31. ožujka 2004. o jačanju sigurnosne zaštite brodova i luka.

               2009/83/EZ: Odluka Komisije od 23. siječnja 2009. o izmjeni Uredbe (EZ) br. 725/2004 Europskog parlamenta i Vijeća u vezi sa sustavom Međunarodne pomorske organizacije o jedinstvenom identifikacijskom broju društva i registriranog vlasnika.

               Direktiva 2014/90/EU Europskog parlamenta i Vijeća od 23. srpnja 2014. o pomorskoj opremi i stavljanju izvan snage Direktive Vijeća 96/98/EZ.

                        Vremenski raspored: odredbe prethodno navedenih akata koje se odnose na „Pomorsku sigurnost”, osim onih koje se odnose na inspekcije Komisije, provode se do 31. prosinca 2021.

                        G.Lučke usluge

               Uredba (EU) 2017/352 Europskog parlamenta i Vijeća od 15. veljače 2017. o uspostavi okvira za pružanje lučkih usluga i zajedničkih pravila o financijskoj transparentnosti luka.

                        Vremenski raspored: odredbe prethodno navedenog akta koje se odnose na „Lučke usluge” provode se do 31. prosinca 2024.


               EUROPSKA KOMISIJA
            Bruxelles, 11.8.2021.
            COM(2021) 473 final
            2021/0267(NLE)
            Prijedlog
            ODLUKE VIJEĆA
            o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Protokola 31. uz Sporazum o EGP-u o suradnji u posebnim područjima izvan četiriju sloboda (Europski socijalni fond plus (ESF+))
            (Tekst značajan za EGP)

               OBRAZLOŽENJE

               1.Predmet prijedloga

               Ovaj se prijedlog odnosi na odluku kojom se utvrđuje stajalište koje treba zauzeti u ime Unije u okviru Zajedničkog odbora EGP-a u vezi s predviđenim donošenjem odluke Zajedničkog odbora EGP-a u vezi s izmjenom Protokola 31. uz Sporazum o EGP-u o suradnji u posebnim područjima izvan četiriju sloboda

               2.Kontekst prijedloga

               2.1.Sporazum o EGP-u

               Sporazumom o Europskom gospodarskom prostoru („Sporazum o EGP-u”) jamče se jednaka prava i obveze na unutarnjem tržištu za građane i gospodarske subjekte u EGP-u. Njime se predviđa uvođenje zakonodavstva EU-a kojim su obuhvaćene četiri slobode u 30 država EGP-a, koje čine države članice EU-a, Norveška, Island i Lihtenštajn. Osim toga, Sporazum o EGP-u obuhvaća suradnju u drugim važnim područjima kao što su istraživanje i razvoj, obrazovanje, socijalna politika, okoliš, zaštita potrošača, turizam i kultura, zajednički poznatima kao „neizravne i horizontalne” politike. Sporazum je stupio na snagu 1. siječnja 1994. Europska unija zajedno sa svojim državama članicama stranka je Sporazuma.

               2.2.Zajednički odbor EGP-a

               Zajednički odbor EGP-a nadležan je za upravljanje Sporazumom o EGP-u. To je forum za razmjenu mišljenja povezanih s funkcioniranjem Sporazuma o EGP-u. Odluke donosi konsenzusom. U skladu s Ugovorom iz Lisabona Europska služba za vanjsko djelovanje odgovorna je za koordinaciju pitanja EGP-a na strani EU-a.

               2.3.Predviđeni akt Zajedničkog odbora EGP-a

               Zajednički odbor EGP-a treba donijeti odluku Zajedničkog odbora EGP-a („predviđeni akt”) o izmjeni Protokola 31. uz Sporazum o EGP-u o suradnji u posebnim područjima izvan četiriju sloboda.

               Svrha je predviđenog akta proširiti suradnju stranaka Sporazuma o EGP-u kako bi se uključilo sudjelovanje država EFTA-e koje su članice EGP-a u Europskom socijalnom fondu plus (ESF+). Uredba (EU) 2021/1057 Europskog parlamenta i Vijeća od 24. lipnja 2021. o uspostavi Europskog socijalnog fonda plus (ESF+) i stavljanju izvan snage Uredbe (EU) br. 1296/2013
                  1
                stoga se uključuje u Sporazum o EGP-u.

                  Budući da Lihtenštajn nije izrazio interes za sudjelovanje u Europskom socijalnom fondu plus (ESF+), nacrt odluke Zajedničkog odbora EGP-a odnosi se stoga samo na Norvešku i Island.

               U skladu s proračunskom politikom EU-a u aktivnostima EU-a može se sudjelovati tek kad je plaćen odgovarajući financijski doprinos. Međutim, plaćanje se izvršava nakon što se donese ovaj nacrt odluke Vijeća te nakon što se državama EFTA-e koje su članice EGP-a dostavi poziv EU-a za sredstva koji raspisuje Europska komisija.

               Stoga, kako bi se premostilo razdoblje od 1. siječnja 2021. do primanja odgovarajućeg plaćanja, nacrt odluke Zajedničkog odbora EGP-a primjenjuje se retroaktivno od 1. siječnja 2021. Retroaktivnost ne utječe na prava i obveze predmetnih osoba te je u skladu s načelom opravdanih očekivanja.

               Predviđeni akt bit će obvezujući za stranke u skladu s člancima 103. i 104. Sporazuma o EGP-u.

               3.Stajalište koje treba zauzeti u ime Unije

               Komisija Vijeću na donošenje podnosi nacrt odluke Zajedničkog odbora EGP-a koji predstavlja stajalište Unije. Komisija se nada da će ga moći što prije iznijeti u Zajedničkom odboru EGP-a.

               Sadržaj i priroda nacrta priložene odluke Zajedničkog odbora EGP-a nadilaze puke tehničke prilagodbe u smislu članka 1. stavka 3. Uredbe Vijeća br. 2894/94. Stoga Vijeće utvrđuje stajalište Unije.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali postoji mogućnost da „presudno utječu na sadržaj propisa koje donese zakonodavac Unije”
                  2
               .

               4.1.2.Primjena na ovaj predmet

               Zajednički odbor EGP-a tijelo je osnovano na temelju sporazuma, i to Sporazuma o EGP-u. Akt koji Zajednički odbor EGP-a treba donijeti akt je koji proizvodi pravne učinke. Predviđeni akt bit će obvezujući na temelju međunarodnog prava u skladu s člancima 103. i 104. Sporazuma o EGP-u.

               Predviđenim aktom ne dopunjuje se niti mijenja institucionalni okvir sporazuma. Stoga je postupovna pravna osnova za predloženu odluku članak 218. stavak 9. UFEU-a u vezi s člankom 1. stavkom 3. Uredbe Vijeća br. 2894/94 o rješenjima za provedbu Sporazuma o Europskom gospodarskom prostoru.

               4.2.Materijalna pravna osnova

               4.2.1.Načela

               Materijalna pravna osnova za odluku na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili elementa te ako se može utvrditi da je jedan od ta dva cilja ili elementa glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, naime onoj koju zahtijeva glavni ili prevladavajući cilj ili element.

               U pogledu predviđenog akta kojim se istovremeno želi postići više ciljeva ili koji ima više elemenata, koji su neodvojivo povezani, a nijedan nije sporedan u odnosu na druge, materijalna pravna osnova odluke na temelju članka 218. stavka 9. UFEU-a iznimno se mora temeljiti na različitim odgovarajućim pravnim osnovama.

               4.2.2.Primjena na ovaj predmet

               Materijalna pravna osnova predložene odluke odgovara materijalnoj pravnoj osnovi pravnog akta koji se njome uključuje u Sporazum o EGP-u.

               Europski socijalni fond plus (ESF+) temelji se na glavama UFEU-a „Slobodno kretanje osoba, usluga i kapitala”, „Zapošljavanje”, „Socijalna politika”, „Europski socijalni fond”, „Obrazovanje, strukovno osposobljavanje, mladi i sport” te „Ekonomska, socijalna i teritorijalna kohezija” (članak 46. točka (d), članak 149., članak 153. stavak 2. točka (a), članak 164., članak 175. treći stavak i članak 349. UFEU-a).

               Stoga materijalnu pravnu osnovu predložene odluke čine sljedeće odredbe: članak 46. točka (d), članak 149., članak 153. stavak 2. točka (a), članak 164, članak 175. treći stavak i članak 349. UFEU-a.

               4.3.Zaključak

               Pravna osnova za predloženu odluku trebao bi biti članak 46. točka (d), članak 149., članak 153. stavak 2. točka (a), članak 164., članak 175. treći stavak i članak 349. UFEU-a, u vezi s člankom 218. stavkom 9. UFEU-a i člankom 1. stavkom 3. Uredbe Vijeća br. 2894/94 o rješenjima za provedbu Sporazuma o Europskom gospodarskom prostoru.

               5.Utjecaj na proračun

                  Norveška i Island financijski doprinose proračunu Unije. Točan iznos utvrdit će se u skladu s odredbama Sporazuma o EGP-u čim se donese ovaj nacrt odluke Vijeća.

               6.Objava predviđenog akta

               Budući da će se aktom Zajedničkog odbora EGP-a izmijeniti Protokol 31. uz Sporazum o EGP-u o suradnji u posebnim područjima izvan četiriju sloboda, primjereno ga je nakon donošenja objaviti u Službenom listu Europske unije.

               2021/0267 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Protokola 31. uz Sporazum o EGP-u o suradnji u posebnim područjima izvan četiriju sloboda

                  (Europski socijalni fond plus (ESF+))

               (Tekst značajan za EGP)

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 46. točku (d), članak 149., članak 153. stavak 2. točku (a), članak 164., članak 175. treći stavak i članak 349., u vezi s člankom 218. stavkom 9.,

               uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru
                  3
               , a posebno njezin članak 1. stavak 3.,

               uzimajući u obzir prijedlog Europske komisije,

               budući da:

               (1)Sporazum o Europskom gospodarskom prostoru
                  4
                („Sporazum o EGP-u”) stupio je na snagu 1. siječnja 1994.

               (2)Na temelju članka 98. Sporazuma o EGP-u Zajednički odbor EGP-a može odlučiti izmijeniti, među ostalim, Protokol 31. uz Sporazum o EGP-u, koji sadržava odredbe o suradnji u posebnim područjima izvan četiriju sloboda.

               (3)Uredba (EU) 2021/1057 Europskog parlamenta i Vijeća
                  5
                treba se uključiti u Sporazum o EGP-u.

               (4)Protokol 31. (o suradnji u posebnim područjima izvan četiriju sloboda) uz Sporazum o EGP-u trebalo bi stoga na odgovarajući način izmijeniti.

               (5)Stajalište Unije u Zajedničkom odboru EGP-a trebalo bi se stoga temeljiti na nacrtu odluke Zajedničkog odbora EGP-a utvrđenom u Prilogu ovoj Odluci,

               DONIJELO JE OVU ODLUKU:

               Članak 1.

               Stajalište koje u ime Unije treba zauzeti u okviru Zajedničkog odbora EGP-a o predloženoj izmjeni Protokola 31. (o suradnji u posebnim područjima izvan četiriju sloboda) uz Sporazum o EGP-u temelji se na nacrtu odluke Zajedničkog odbora EGP-a priloženom ovoj Odluci.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu,

                     Za Vijeće

                     Predsjednik

                     (1)

                        SL L 231, 30.6.2021., str. 21.

                     (2)

                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, t. 61.–64.

                     (3)

                        SL L 305, 30.11.1994., str. 6.–8.

                     (4)

                        SL L 1, 3.1.1994., str. 3.

                     (5)

                        Uredba (EU) 2021/1057 Europskog parlamenta i Vijeća od 24. lipnja 2021. o uspostavi Europskog socijalnog fonda plus (ESF+) i stavljanju izvan snage Uredbe (EU) br. 1296/2013, SL L 231, 30.6.2021., str. 21.

    ---documentbreak---

               EUROPSKA KOMISIJA
            Bruxelles, 11.8.2021.
            COM(2021) 473 final
            PRILOG

            Prijedlogu ODLUKE VIJEĆA
            o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Protokola 31. uz Sporazum o EGP-u o suradnji u posebnim područjima izvan četiriju sloboda(Europski socijalni fond plus (ESF+))

               PRILOG

               ODLUKA ZAJEDNIČKOG ODBORA EGP-a

               br. […]

               оd […]

               o izmjeni Protokola 31. uz Sporazum o EGP-u o suradnji u posebnim područjima izvan četiriju sloboda

               ZAJEDNIČKI ODBOR EGP-a,

               uzimajući u obzir Sporazum o Europskom gospodarskom prostoru („Sporazum o EGP-u”), a posebno njegove članke 86. i 98.,

               budući da:

               (1)Primjereno je proširiti suradnju ugovornih stranaka Sporazuma o EGP-u kako bi se uključila Uredba (EU) 2021/1057 Europskog parlamenta i Vijeća od 24. lipnja 2021. o uspostavi Europskog socijalnog fonda plus (ESF+) i stavljanju izvan snage Uredbe (EU) br. 1296/2013
                  1
               .

               (2)Primjereno je da sudjelovanje država EFTA-e u aktivnostima iz Uredbe (EU) 2021/1057 počne 1. siječnja 2021., neovisno o tome kada je ova Odluka donesena ili o tome je li se o ispunjenju ustavnih zahtjeva za ovu Odluku, ako postoje, obavijestilo nakon 10. srpnja 2021.

               (3)Subjekti s poslovnim nastanom u državama EFTA-e trebali bi imati pravo sudjelovati u aktivnostima započetima prije stupanja na snagu ove Odluke. Troškovi takvih aktivnosti čija provedba započne nakon 1. siječnja 2021. mogu se smatrati prihvatljivima pod istim uvjetima koji se primjenjuju na troškove subjekata s poslovnim nastanom u državama članicama EU-a pod uvjetom da ova Odluka stupi na snagu prije završetka predmetnog djelovanja.

               (4)Uvjeti za sudjelovanje država EFTA-e i njihovih institucija, poduzeća, organizacija i državljana u programima Europske unije utvrđeni su u Sporazumu o EGP-u, a posebno njegovu članku 81.

               (5)Protokol 31. uz Sporazum o EGP-u trebalo bi stoga izmijeniti kako bi se omogućila provedba te proširene suradnje od 1. siječnja 2021.,

               DONIO JE OVU ODLUKU:

               Članak 1.

               Članak 15. Protokola 31. uz Sporazum o EGP-u mijenja se kako slijedi:

               1.u stavku 8. dodaje se sljedeće:

               „—32021 R 1057: Uredba (EU) 2021/1057 Europskog parlamenta i Vijeća od 24. lipnja 2021. o uspostavi Europskog socijalnog fonda plus (ESF+) i stavljanju izvan snage Uredbe (EU) br. 1296/2013 (SL L 231, 30.6.2021., str. 21.).

               Troškovi aktivnosti čija provedba započne nakon 1. siječnja 2021. mogu se smatrati prihvatljivima od početka djelovanja utvrđenog u predmetnom sporazumu o bespovratnim sredstvima ili odluci o bespovratnim sredstvima, u skladu s uvjetima koji su u njima utvrđeni, pod uvjetom da Odluka Zajedničkog odbora EGP-a br. XX/2021 od xx 2021. [ova Odluka] stupi na snagu prije završetka djelovanja.

               Države EFTA-e sudjeluju samo u tematskom području programa koji se odnosi na zapošljavanje i socijalne inovacije.

               Lihtenštajn se izuzima iz sudjelovanja i financijskog doprinosa tom programu.”;

               2.tekst stavka 5. zamjenjuje se sljedećim:

               „Države EFTA-e sudjeluju u aktivnostima Zajednice iz stavka 8. prve alineje od 1. siječnja 1999., u aktivnostima iz druge alineje od 1. siječnja 2003., u aktivnostima iz treće alineje od 1. siječnja 2014. te u aktivnostima iz četvrte alineje od 1. siječnja 2021.”

               Članak 2.

               Ova Odluka stupa na snagu dan nakon zadnje obavijesti u skladu s člankom 103. stavkom 1. Sporazuma o EGP-u
                  2*.

               Primjenjuje se od 1. siječnja 2021.

               Članak 3.

               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu […]

                  Za Zajednički odbor EGP-a

                  Predsjednik

                  […]

                  Tajnici

                  Zajedničkog odbora EGP-a

                  […]

                     (1)

                        SL L 231, 30.6.2021., str. 21.

                     (2)
                  *
                        [Ustavni zahtjevi nisu navedeni.] [Ustavni su zahtjevi navedeni.]


               EUROPSKA KOMISIJA
            Bruxelles, 13.12.2021.
            COM(2021) 783 final
            2021/0412(NLE)

            Prijedlog
            ODLUKE VIJEĆA
            o stajalištu koje treba zauzeti u ime Europske unije u okviru Zajedničkog odbora osnovanog na temelju Euromediteranskog privremenog sporazuma o pridruživanju u području trgovine i suradnje između Europske zajednice, s jedne strane,  i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze, s druge strane,  u vezi s donošenjem odluke o produljenju Akcijskog plana EU-a i Palestinske samouprave

               OBRAZLOŽENJE

               1.Predmet prijedloga

               Ovaj se prijedlog odnosi na odluku o utvrđivanju stajališta Unije u okviru Zajedničkog odbora osnovanog na temelju Euromediteranskog privremenog sporazuma o pridruživanju u području trgovine i suradnje („Privremeni sporazum o pridruživanju”) između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze, s druge strane, u vezi s donošenjem preporuke o produljenju Akcijskog plana EU-a i Palestinske samouprave.

               2.Kontekst prijedloga

               2.1.Privremeni sporazum o pridruživanju

               Privremeni sporazum o pridruživanju u području trgovine i suradnje između EU-a i Palestinske oslobodilačke organizacije (PLO) u ime Palestinske samouprave (,,Sporazum”) od 1997. predstavlja pravnu osnovu za bilateralne odnose između Europske unije i Palestinske samouprave. Sporazumom su omogućeni bescarinski pristup palestinskih industrijskih proizvoda tržištima EU-a i ukidanje tarifa na izvoz iz EU-a u Palestinu
                  1* tijekom razdoblja od pet godina. Na temelju članka 1. ciljevi Sporazuma su:

               –pružiti prikladan okvir za sveobuhvatni dijalog, omogućavajući razvoj bliskih odnosa između stranaka,

               –utvrditi uvjete za postupnu liberalizaciju trgovine,

               –potaknuti razvoj uravnoteženih gospodarskih i društvenih odnosa između stranaka kroz dijalog i suradnju,

               –doprinijeti društvenom i gospodarskom razvoju Zapadne obale i pojasa Gaze,

               –ohrabriti regionalnu suradnju s ciljem konsolidiranja mirnog suživota te gospodarske i socijalne stabilnosti,

               –promicati suradnju u drugim područjima koja su od uzajamnog interesa.

               Sporazum je stupio na snagu 1. srpnja 1997.

               2.2.Zajednički odbor

               Zajednički odbor osnovan je člankom 63. Privremenog sporazuma o pridruživanju. Ovlašten je donositi odluke u slučajevima predviđenima Sporazumom kao i u drugim slučajevima nužnima za postizanje utvrđenih ciljeva. Donesene su odluke obvezujuće za stranke. Dužnost predsjednika Zajedničkog odbora naizmjence obnaša EU i Palestinska samouprava, u skladu s uvjetima utvrđenim u poslovniku, a odbor se sastaje najmanje jedanput godišnje te kada to okolnosti zahtijevaju, na inicijativu njegova predsjednika.

               2.3.Predviđeni akt Zajedničkog odbora

               Zajednički odbor treba donijeti preporuku u vezi s produljenjem Akcijskog plana EU-a i Palestinske samouprave („predviđeni akt”). Preporuka će se donijeti pisanim postupkom u skladu s člankom 10. Poslovnika Zajedničkog odbora.

               Svrha je predviđenog akta produljiti valjanost Akcijskog plana EU-a i Palestinske samouprave za tri godine kako bi se osigurao nastavak suradnje dviju stranaka. Predviđeni akt postat će obvezujući za stranke u skladu s člankom 63. Privremenog sporazuma o pridruživanju kojim je predviđana mogućnost Zajedničkog odbora da donosi odluke i daje odgovarajuće preporuke.

               3.Stajalište koje treba zauzeti u ime Unije

               Stajalište koje Europska unija treba zauzeti u okviru Zajedničkog odbora osnovanog na temelju Privremenog sporazuma o pridruživanju u pogledu donošenja preporuke o produljenju Akcijskog plana EU-a i Palestinske samouprave za tri godine temelji se na tekstu odluke priložene ovoj Odluci.

               Obje su stranke u više navrata potvrdile bogatstvo i postojanost odnosa između Europske unije i Palestinske samouprave, kao i svoju potpunu predanost kontinuiranom razvoju tih odnosa u svim područjima od zajedničkog interesa.

               Stoga je produljenje Akcijskog plana u interesu stranaka.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali postoji mogućnost da „presudno utječu na sadržaj propisa koje donese zakonodavac Unije”
                  2
               .

               4.1.2.Primjena na ovaj predmet

               Zajednički odbor tijelo je osnovano na temelju sporazuma, konkretno Privremenog sporazuma o pridruživanju.

               Akt koji Zajednički odbor treba donijeti akt je koji proizvodi pravne učinke.

               Predviđeni akt proizvodi pravne učinke jer će se njime postojeći Akcijski plan EU-a i Palestinske samouprave produljiti za tri godine.

               Predviđenim aktom ne dopunjuje se niti mijenja institucionalni okvir Sporazuma.

               Stoga je postupovna pravna osnova za predloženu odluku članak 218. stavak 9. UFEU-a.

               4.2.Materijalna pravna osnova

               4.2.1.Načela

               Materijalna pravna osnova za odluku na temelju članka 218. stavka 9. UFEU-a prije svega ovisi o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili elementa te ako se može utvrditi da je jedan od ta dva cilja ili elementa glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, naime onoj koju zahtijeva glavni ili prevladavajući cilj ili element.

               4.2.2.Primjena na ovaj predmet

               Glavni cilj i sadržaj predviđenog akta odnose se na suradnju s trećom zemljom u okviru privremenog sporazuma o pridruživanju donesenog na temelju sadašnjih članaka 207. i 209. UFEU-a i europske politike susjedstva.

               Stoga je materijalna pravna osnova predložene odluke članak 207. i članak 209. UFEU-a.

               4.3.Zaključak

               Pravna osnova predložene odluke trebali bi biti članci 207. i 209., u vezi s člankom 218. stavkom 9. UFEU-a.

               5.Objava predviđenog akta

               Budući da će se aktom Zajedničkog odbora produljiti trajanje Akcijskog plana EU-a i Palestinske samouprave, primjereno ga je nakon donošenja objaviti u Službenom listu Europske unije u skladu s Poslovnikom Zajedničkog odbora EU-a i Palestinske samouprave.

               2021/0412 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije u okviru Zajedničkog odbora osnovanog na temelju Euromediteranskog privremenog sporazuma o pridruživanju u području trgovine i suradnje između Europske zajednice, s jedne strane,
                  i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze, s druge strane,
                  u vezi s donošenjem odluke o produljenju Akcijskog plana EU-a i Palestinske samouprave

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegove članke 207. i 209. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Unija je Odlukom Vijeća 24. veljače 1997. sklopila Euromediteranski privremeni sporazum o pridruživanju u području trgovine i suradnje („Sporazum”) između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze, s druge strane, koji je stupio na snagu 1. srpnja 1997.

               (2)Stranke se slažu da postojeći Akcijski plan i dalje odražava povlašteno partnerstvo EU-a i Palestinske samouprave i da podupire provedbu Euromediteranskog privremenog sporazuma o pridruživanju.

               (3)Na temelju članka 63. Sporazuma Zajednički odbor može donositi odluke i davati odgovarajuće preporuke.

               (4)Zajednički odbor treba pisanim postupkom donijeti preporuku o produljenju Akcijskog plana EU-a i Palestinske samouprave za tri godine.

               (5)Budući da će preporuka imati pravne učinke, primjereno je utvrditi stajalište koje treba zauzeti u ime Unije u okviru Zajedničkog odbora.

               (6)Produljenjem Akcijskog plana EU-a za tri godine strankama će se u cijelosti omogućiti nastavak suradnje u narednim godinama, između ostalog i mogućim pregovorima o prioritetima partnerstva,

               DONIJELO JE OVU ODLUKU:

               Članak 1.

               Stajalište Unije u okviru Zajedničkog odbora osnovanog na temelju Euromediteranskog privremenog sporazuma o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze, s druge strane, u pogledu produljenja Akcijskog plana EU-a i Palestinske samouprave u okviru europske politike susjedstva, temelji se na nacrtu preporuke Zajedničkog odbora priloženom ovoj Odluci.

               Članak 2.

               Ova je Odluka upućena Komisiji i Visokom predstavniku.

               Sastavljeno u Bruxellesu,

                     Za Vijeće

                     Predsjednik

                     (1)
                  * Ovaj naziv ne tumači se kao priznanje Države Palestine niti se njime dovode u pitanje pojedinačna stajališta država članica o tom pitanju.

                     (2)

                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, t. 61.–64.

    ---documentbreak---

               EUROPSKA KOMISIJA
            Bruxelles, 13.12.2021.
            COM(2021) 783 final

            PRILOG

            Prijedlogu ODLUKE VIJEĆA
            o stajalištu koje treba zauzeti u ime Europske unije u okviru Zajedničkog odbora osnovanog na temelju Euromediteranskog privremenog sporazuma o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze, s druge strane, u vezi s donošenjem odluke o produljenju Akcijskog plana EU-a i Palestinske samouprave

               PRILOG

               PREPORUKA BR. xxx ZAJEDNIČKOG ODBORA EU-PLO kojom se odobrava produljenje Akcijskog plana EU-a i Palestinske samouprave [XXX 2021.]

               ZAJEDNIČKI ODBOR EU-PLO,

               uzimajući u obzir Euromediteranski privremeni sporazum o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze, s druge strane („Privremeni sporazum o pridruživanju”),

               budući da:

               (1)Euromediteranski privremeni sporazum o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze, s druge strane, („Privremeni sporazum o pridruživanju”) potpisan je 24. veljače 1997. i stupio je na snagu 1. srpnja 1997.

               (2)U skladu s člankom 63. Privremenog sporazuma o pridruživanju Zajednički odbor može donositi odluke i davati odgovarajuće preporuke.

               (3)Člankom 10. Poslovnika Zajedničkog odbora predviđa se mogućnost donošenja odluka pisanim postupkom između sjednica ako se obje stranke tako dogovore.

               (4)Produljenjem Akcijskog plana EU-a i Palestinske samouprave za tri godine strankama se omogućuje nastavak suradnje u narednim godinama, između ostalog i mogućim pregovorima o prioritetima partnerstva,

               PREPORUČUJE:

               Članak 1.

               Zajednički odbor pisanim postupkom preporučuje produljenje Akcijskog plana EU-a i Palestinske samouprave za tri godine od dana donošenja njegova produljenja.

               Članak 2.

               Ova Preporuka proizvodi učinke od dana donošenja.

               Sastavljeno u XX [xxxxx 2021.]

               Za Zajednički odbor EU-PLO

               Predsjednik

               ***